

**Pravila nagradnog konkursa**

„dm letnje nagrađivanje“

1. **Naziv i sedište organizatora nagradnog konkursa**

Organizator nagradnog konkursa je dm drogerie markt d.o.o. Beograd, Stopićeva ulica 8, 11070 Novi Beograd, PIB:100049486, MB: 17411195 (u daljem tekstu: „Organizator“).

1. **Naziv, vreme trajanja i svrha nagradnog konkursa**

Nagradni konkurs se organizuje pod nazivom „dm letnje nagrađivanje“ (u daljem tekstu: Nagradni konkurs).

Nagradni konkurs se organizuje preko activebeauty.rs stranice Organizatora.

Nagradni konkurs se sprovodi u periodu počev od 1. 7. 2025. do 7. 7. 2025.

Nagradni konkurs se organizuje radi: nagrađivanja lojalnosti potrošača.

1. **Uslovi za učestvovanje u Nagradnom konkursu**

Pravo učešća u Nagradnom konkursu imaju fizička lica koja su navršila 18 godina, koja su državljani Republike Srbije sa prebivalištem u Republici Srbiji, koja u periodu trajanja Nagradnog konkursa postupaju na način opisan u ovim Pravilima.

U Nagradnom konkursu ne mogu učestvovati lica zaposlena kod Organizatora i lica koja su na bilo koji način učestvovala u pripremi ili realizaciji ovog Nagradnog konkursa, odnosno bilo koje lice koje odlučuje o dodeljivanju nagrada, kao i najbliži srodnici ovih lica: roditelji, deca i supružnici.

1. **Mesto priređivanja Nagradnog konkursa**

Nagradni konkurs se organizuje na teritoriji Republike Srbije.

1. **Tok Nagradnog konkursa**

Nagradni konkurs je podeljen u 2 faze: (1) Faza prijavljivanja, (2) Faza određivanja dobitnika.

Prijava se vrši preko activebeauty.rs stranice Organizatora, na sledeći način: učesnik odgovara na postavljeno pitanje, popunjava neophodne podatke i potvrđuje saglasnost o učešću u nagradnom konkursu .

Rok za prijavu na Nagradni konkurs je svakog dana, od ponoći do ponoći narednog dana, u periodu trajanja Nagradnog konkursa.

O dobitnicima nagrada će se odlučivati na osnovu iskazane kreativnosti učesnika. O dodeljivanju nagrada u Nagradnom konkursu odlučivaće žiri određen od strane Organizatora koji se sastoji od dva člana. Kreativnost će biti cenjena na osnovu diskrecione odluke žirija.

Učesnici će biti obavešteni o odluci žirija putem imejla i activebeauty.rs stranice Organizatora.

Organizator nije u obavezi da javno objavi pobedničke odgovore dobitnika na activebeauty.rs stranici niti na društvenim mrežama.

1. **Dodela nagrada i nagradni fond**

U nagradnom konkursu svakog vikenda biće dodeljena jedna nagrada (ukupno ćetiri nagrade za ćetiri vikenda).

Nagrade se sastoje od proizvoda iz dm-a.

Učesnici koji učestvuju u Nagradnom konkursu nemaju pravo da zahtevaju drugačiji proizvod za nagradu od onog koji je naveden u ovim Pravilima. Proizvod se ne može zameniti za novac. Nagrade se dodeljuju u viđenom stanju. Nagrade nije moguće preneti na treću osobu.

Broj nagrada je ograničen i ni u kom slučaju neće biti dodeljeno više nagrada od broja predviđenog ovim Pravilima.

Predaja nagrade će biti izvršena poštom/kurirskom poštom o trošku Organizatora.

Organizator objavljuje ime dobitnika u roku od 5 radnih dana putem imejla i activebeauty.rs stranice dm Srbija.

Učesnici, koji su imenovani kao dobitnici, dužni su da u roku od 5 (pet) dana od dana objave/imejla odluke žirija, dostave Organizatoru svoje podatke imejlom i to sledeće podatke: ime i prezime, kontakt telefon, mesto i adresu na koju dobitnik želi da dobije paket.

Organizator je u obavezi da isporuči nagradu dobitniku. Ukoliko to ne učini, odgovara za naknadu štete u visini vrednosti nagrade. Organizator kontaktira dobitnika putem dostavljenih kontakt podataka, radi dogovora o preuzimanju nagrada. Ukoliko osoba koja je proglašena dobitnikom odnosno koja je stekla pravo na nagradu postupi suprotno ovim obavezama, odnosno ne pruži potrebne podatke, Organizator nije u obavezi da joj dodeli nagradu.

Nedostavljanje nagrade dobitniku zbog netačno datih ličnih podataka, odbijanja prijema ili nepreuzimanja proizvoda se ne može staviti na teret Organizatoru kao neispunjenje obaveze i Organizator nema daljih obaveza prema ovim učesnicima.

U slučaju nemogućnosti da se proizvod isporuči dobitniku Nagradnog konkursa, žiri Organizatora može izabrati novog pobednika konkursa.

U slučaju nedodeljivanja dela nagrada zbog nedovoljnog odziva učesnika, neodazivanja učesnika pozivu, usled prekida Nagradnog konkursa, odnosno u drugim slučajevima kada nije moguće uručenje nagrada bez krivice Organizatora, nedodeljene i/ili neuručene nagrade ostaju Organizatoru.

1. **Informisanje učesnika**

Učesnici se obaveštavaju o toku Nagradnog konkursa na sledeći način putem stranice activebeauty.rs stranice Organizatora.

1. **Postupak u slučaju otkazivanja**

Organizator će prekinuti Nagradni konkurs ukoliko u periodu trajanja nastupe okolnosti za koje Organizator nije odgovoran odnosno koje nije mogao sprečiti, otkloniti ili izbeći, u kom slučaju se oslobađa svih mogućih obaveza prema učesnicima. U slučaju nastupanja navedenih okolnosti, Organizator će učesnike obavestiti o prekidu Nagradnog konkursa putem pismenog obaveštenja na activebeauty.rs i facebook stranici Organizatora.

**9. Prava, obaveze i odgovornosti**

Učesnik u Nagradnom konkursu prihvata prava i obaveze utvrđene ovim Pravilima. Učesnici su dužni da se pridržavaju Pravila ovog Nagradnog konkursa i u slučaju nepoštovanja istih smatraće se isključivo odgovornim i biće diskvalifikovani u daljem postupku.

Organizator ne snosi odgovornost u slučaju bilo kakvih nedostataka u podacima učesnika, nedostacima u prijavama, niti zbog nedostataka koji mogu nastati iz razloga koji ne zavise od Organizatora.

Preduzimanje bilo koje radnje koja može ometati, onemogućiti, naneti štetu ili zloupotrebiti učestvovanje na Nagradnom konkursu, uključujući korišćenje bilo koje vrste kompjuterskog virusa, koda i sl., zabranjeno je. Takvi postupci mogu dovesti do isključenja učesnika iz daljeg takmičenja i/ili zabranu učestvovanja onog ko prekrši navedena Pravila.

Učesnik garantuje da je isključivi imalac prava na delima odnosno komentarima koje objavi u toku i u vezi ovog Nagradnog konkursa te garantuje da se njihovom objavom ne krše prava trećih lica, u suprotnom Organizator ne snosi nikakvu odgovornost prema ovog učesniku i/ili trećim licima čija su prava povređena. Učesnik će nadoknaditi Organizatoru štetu koju pretrpi usled povrede autorskih prava, žiga, privatnosti ili druge povrede ličnih ili imovinskih prava učinjenih u vezi ovog Nagradnog konkursa.

Organizator stiče svojinu i druga prava (pravo na objavljivanje, pravo na emitovanje) na delu/delima nagrađenom na nagradnom konkursu, sa čime se učesnici saglašavaju.

Organizator ne odgovara za probleme tehničkog karaktera (uključujući, bez ograničenja, nefunkcionisanje Internet konekcije ili društvene mreže) koji mogu nastati prilikom prijave kao i naknadno tokom ili u vezi sa Nagradnim konkursom.

Prijavom za učestvovanje na ovom konkursu svaki učesnik potvrđuje da je upoznat sa pravom Organizatora da pri realizaciji ovog Nagradnog konkursa ne prihvati ili ukloni sve komentare, tekstove, zapise, fotografije i druge materijale koje po svom nahođenju smatra neprihvatljivim, uključujući, ali ne ograničavajući se na sve poruke koje se dovode u vezu sa: nasiljem, stavljanjem maloletnih lica u vezu sa alkoholom, pozivanjem na nasilje, nacionalnu, versku, rasnu ili bilo koju drugu vrstu netrpeljivosti itd.

1. **Nadležnost suda u slučaju spora između priređivača i učesnika u igri**

U slučaju spora i nemogućnosti učesnika i Organizatora da ga sporazumno reše, uspostavlja se nadležnost suda u Beogradu.

1. **Obrada ličnih podataka**

Organizator Nagradnog konkursa u svojstvu rukovaoca ličnim podacima, a u svrhu organizovanja istog prikuplja sledeće lične podatke učesnika u Nagradnom konkursu: ime i prezime, adresu, godište, broj telefona, e-mail adresu.

Podaci se prikupljaju neposredno od učesnika kroz elektronski upitnik, a čuvaju se elektronski na računarima.

Svrha obrade podataka o ličnosti je učestvovanje u Nagradnom konkursu i ostvarivanje prava iz istog. Ime i prezime koriste se u svrhu izvlačenja dobitnika konkursa, godina rođenja kao uslov jer pravo učešća u Nagradnom konkursu imaju fizička lica koja su navršila 18 godina a ostali dostavljeni podaci će se koristiti u svrhu slanja obaveštavanja dobitnika nagradne igre o osvojenim nagradama, kao i za proces slanja poklona na kućnu adresu.

Pored Organizatora, pristup podacima o ličnosti učesnika će u svojstvu obrađivača imati i privredno društvo dm-drogerie markt d.o.o., Kovinska 5a, 10000 Zagreb, Hrvatska , sa sedištem na adresi, kao i dm drogerie markt GmbH, Günter-Bauer-Straße 1, 5071 Wals, Austrija u svrhu sprovođenja Nagradnog Konkursa. Obrađivač je shodno ugovoru o obradi podataka o ličnosti potpisanog sa Rukovaocem u obavezi da sprovodi sve organizaciono – tehničke mere u svom postupanju te da se strogo pridržava instrukcija i postavljenih pravila od Organizatora.

Podaci učesnika će se iznositi iz Republike Srbije, i to privrednom društvu dm-drogerie markt d.o.o., sa sedištem na adresi Kovinska 5a, 10000 Zagreb, Hrvatska i dm drogerie markt GmbH, Günter-Bauer-Straße 1, 5071 Wals, Austrija u svrhu sprovođenja Nagradnog konkursa. Pravni osnov takvog iznošenja je pristanak učesnika.

Pravni osnov obrade podataka o ličnosti učesnika je pristanak, u skladu sa članom 15. Zakona o zaštiti podataka o ličnosti („Sl. glasnik RS“, br. 87/2018) (u daljem tekstu: „Zakon“), kao i ispunjenje pravnih obaveza Organizatora. Podnošenjem prijave na Nagradni konkurs na način opisan ovim Pravilima, smatra se da su učesnici pročitali Pravila i da su sa njima saglasni te da na taj način pristaju i daju saglasnost da Organizator može obrađivati njihove lične podatke na način ovde opisan.

Organizator preduzima sve potrebne tehničke, organizacione i kadrovske mere zaštite, koje se mogu primeniti, s obzirom na prirodu, obim i svrhu obrade odnosno vrste obrade, a u cilju sprečavanja zloupotrebe, nedozvoljenog pristupa ili prenosa podataka o ličnosti.

Svi učesnici imaju sledeća prava na osnovu Zakona:

* Pravo na obaveštenje o obradi i pristup podacima o ličnosti – učesnici imaju pravo da budu obavešteni o obradi ličnih podataka i imaju pravo na pristup svojim ličnim podacima (koje uključuje pregled, čitanje, slušanje podataka i pravljenje zabeležaka)
* Pravo na ispravku i dopunu podataka – učesnici imaju pravo da zahtevaju ispravku netačnih podataka o ličnosti bez nepotrebnog odlaganja. Ukoliko su podaci nepotpuni, učesnici imaju pravo da svoje podatke dopune kroz davanje dodatne izjave;
* Pravo na brisanje podataka – učesnici imaju pravo da se njihovi podaci o ličnosti izbrišu kada više nisu neophodni za ostvarivanje svrhe zbog koje su prikupljeni, ako su opozvali pristanak na osnovu koga se obrada vršila ili su podneli prigovor na obradu, ako su podaci nezakonito obrađivani i ako brisanje predstavlja izvršenje zakonske obaveze Poslodavca;
* Pravo na ograničenje obrade;
* Pravo na opoziv pristanka;
* Pravo na prenosivost podataka – učesnici mogu zahtevati prenošenje ličnih podataka drugom rukovaocu, kada je to tehnički izvodljivo, odnosno kada se lični podaci, koji su predmet zahteva za prenošenje, nalaze u strukturiranom i elektronski čitljivom formatu;
* Pravo na podnošenje pritužbe Povereniku za informacije od javnog značaja i zaštitu podataka o ličnosti, kao i službeniku za zaštitu podataka o ličnosti na e mail: dm@dpo-gdpr.rs
* Učesnik se može povodom obrade njegovih podataka o ličnosti obratiti Organizatoru putem dole-navedenih kontakt podataka: nagradni.konkurs@dm.rs

Organizator će čuvati podatke o ličnosti učesnika onoliko vremena koliko je to određeno Pravilima nagradnog konkursa. Povlačenje saglasnosti za obradu ličnih podataka pre završetka Nagradnog konkursa ili pre završetka dodele nagrada obuhvaćenih Nagradnim konkursom, onemogućava dalje učešće na Nagradnom konkursu, odnosno dodelu nagrada, tim učesnicima.

Lični podaci učesnika Nagradnog konkursa biće u potpunosti izbrisani iz svih zbirki kako Organizatora i obrađivača, najkasnije u roku od 30 dana od završetka nagradnog konkursa.

1. **Stupanje na snagu**

Ova Pravila stupaju na snagu i proizvode pravno dejstvo danom objavljivanja.

U Beogradu, 1. 7. 2025.